
UUMBAJI WA MALAIKA
Kwa muda mrefu kabla ya Mungu kuwaumba watu, Mungu aliwaumba malaika wengi sana amabao waliishi naye mbinguni. Aliwaumba wazuri bila dhambi, na pia  walikuwa roho. Malaika walimwabudu Mungu na walikuwa watumishi wake pia.
Malaika mmoja fulani aliyeumbwa na Mungu alikuwa mwerevu na mrembo kuliko malaika wengine wote. Malaika huyo aliitwa Lusifa. Mungu alimpatia Lusifa mamlaka juu  ya malaika wengine wote. 
Baada ya muda fulani, Lusifa akawa na kiburi sana, akaamua awe muhimu na wa maana kama Mungu. Malaika wengine wengi pia waliamua kuasi dhidi ya Mungu. Lakini Mungu alijua Lusifa na malaika wengine walivyofikiri. Maasi yao yalishindwa kwa maana Mungu anajua kila kitu na ni mwenye nguvu kuliko Lusifa aliyeumbwa na Mungu mwenyewe.
Kwa sababu ya dhambi ya Lusifa na malaika wake, Mungu aliwafukuza kutoka mbinguni walipokuwa wakiishi  pamoja naye. Mungu ni mwenye haki na ni mtakatifu kwa hivyo hangeweza kukaa pamoja na walioasi mbele yake. Pia Mungu alisema kwamba siku moja angewaadhibu shetani na malaika wabaya kwa sababu ya dhambi zao.
Mungu alibadilisha jina la Lusifa kuwa Shetani.  Jina hilo linamaanisha “Mdanganyifu.” Kwa hivyo Shetani na wafuasi wake wakawa maadui wa Mungu. Wao hupinga kazi ya Mungu wakati wote. 
Sasa wafuasi wa shetani ni mapepo waovu. Wao hufuata Shetani kupinga ukweli. Shetani hataki tusikilize Neno la Mungu.
Huu ndio mwisho wa hadithi.

